สวัสดีค่ะ วันเสาร์ที่21/09/62 ได้นอนตะแคงซ้ายตื่นมาก็รู้สึกเจ็บ เจ็บท้องน้อยด้านขวา เวลาหายใจเจ็บจี๊ดขึ้นมาข้างหลังด้านซ้ายค่ะ เดินก็เจ็บ พิกตัวก็เจ็บ เวลาเอานิ้วจิ้มมันจี๊ดมากเลยค่ะ เป็นเพราะนอนผิดท่ารึป่าวค่ะ หรือเพราะอะไร แล้ววิธีรักษาต้องทำอย่างไรค่ะ
สวัสดีค่ะ อาการเจ็บท้องน้อยด้านขวา อาจมีสาเหตุจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ไส้ติ่งอักเสบ ปวดมากบริเวณขวาล่าง มีไข้สูง คลื่นไส้ อาเจียน กินได้น้อย-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดหากสัมพันธ์กับท่าทางน่าจะเกิดจากกล้ามเนื้ออักเสบมากที่สุดการดูแลตัวเองเบื้องต้น พักผ่อน งดยกของหนัก หลีกเลี่ยงท่าทางที่ทำให้ปวดมากขึ้น รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ควรปรึกษาแพทย์เพื่อหาสาเหตุอื่นๆที่เป็นไปได้ดังกล่าวไป